open-index/open-wikipedia-markdown huggingface dataset:
Geoffrey Chaucer

**Geoffrey Chaucer** pronunsia en elefen /xosar/ (s. 1343 – 25 otobre 1400), conoseda como la padre de la leteratur engles, es comun regardada como la poesiste engles la plu grande de la eda medieval e la poesiste prima ci ia es enterada en la Angulo de la Poesistes en la Abaderia de Westminster.

El ia ateni fama en sua vive como autor, filosofiste e astronomiste, composante un tese siensal sur la astrolabio per sua fio Lewis ci ia ave des anios. Chaucer ia manteni ance un carera ativa en sua servi publica como burocrata, om de corte, e diplomata. Entre sua obras es *La Libro de la Duxesa*, *La Casa de la Fama*, *La Lejenda de la Bon Fem* e *Troilo e Criseida*. Sua obra la plu conoseda es *La Naras de Canterbury*.

El ia es un figur esensal en la aseta leteratural de la forma demotica de engles media, en la tempo cuando la linguas leteratural en England ia es franses e latina.
Gato

**Gatos** domada (*Felis catus*) es mamales carnivor, peti, e normal pelosa. Los es comun asetada como animales de casa. Los es ance valuada per sua capasia de xasa animales nosiva como muses.

Los es simil en anatomia a otra felidos, con corpos forte e flexable, reflexes rapida, talones agu e retirable, e dentes cual es bon per mata predas peti. Gatos ave sensas cual aida los como predores noturnal, sua nix ecolojial. Los pote oia sonas tro cuieta o tro alta en frecuentia per oreas umana, como los fada par muses e otra predas peti. Los pote vide bon en oscuria cuasi completa. Los ave vide de colores minimal, e un sensa multe bon de ole. 

An si los es xasores solitar, gatos es un spesie sosial. Comunica entre gatos inclui un varia de vosis – miaus, ronronas, vibras, sisas e roncas. Ance los usa feromones e lingua corpal.

Gatos reprodui rapida. Con reprodui controlada, los pote es elevada per crea razas variosa, incluinte linias de sangue "pur". Sin controla de la reprodui de gatos par neutri, e car los es comun abandonada, la cuantia de gatos savaje ia crese multe tra la mundo. Sola en la SUA, on ave sirca 60 miliones gatos savaje. 

Car gatos ia es un parte de la relijio de Egipte antica, multe persones crede ce los ia es domada ala. Ma lo es posible ce los ia es domada en tempo tan temprana como la eda neolitica. Un studia jenetical en 2007 ia mostra ce gatos domada ia desende de gatos savaje african (*Felis silvestris libica*) sirca 8000 aec en Asia sude-ueste.

Gatos es la animal de casa la plu popular en la mundo.
Geoffroy de Monmouth

**Geoffrey de Monmouth** (latina: *Galfridus Monemutensis*, *Galfridus Arturus*, cimrica: *Gruffudd ap Arthur*, *Sieffre o Fynwy*) (s 1095 – s 1155) ia es un eglesor brites e un de la figures la plu importante en la developa de la istoriografia brites, par causa de la popularia de sua naras de la Re Artur. El es conoseda per sua cronica *La istoria de la res de Britan* (latina: *Historia regum Britanniae* o *De gestis Britonum*), cual ia es multe popular en sua epoca e ia es traduida a linguas diversa de sua orijinal latina.

## Biografia
Geoffrey probable ia nase entre 1100 e 1110 en Cimri. El ia ta ateni la majoria de eda en 1129, cuando el es rejistrada como atestor en un constitui.

En sua *Historia*, Geoffrey refere a se como Galfridus Monemutensis, "Geoffrey de Monmouth", cual indica un lia sinifiante con Monmouth, Cimri, e cual ta refere a sua loca de nase. Sua obras mostra alga conose de la nomes de locas en la rejion. Per contemporas, el ia es conoseda como Galfridus Artur(us) o otras varias. La "Arthur" en esta varias de sua nom ta indica la nom de sua padre o un nometa basida en sua interesas erudita.

Eruditas plu temprana ia suposa ce el ia es cimrica o ce el ia parla la lingua. Sua conose de la lingua pare es minor, e lo es reconoseda ce on no ave evidentia ce el ia es cimrica. On es razonada, par Frank Stenton entre otras, ce la padres de Geoffrey ta es entre la bresonicas ci ia vade con William la Concistor e ia coloni la sude-este de Cimri. Monmouth ta es propria de la seniores bresonica de 1075 o 1086 e la nomes Galfridus e Arthur ia es plu comun entre la bresonicas ca entre la cimricas.
Georg Wilhelm Friedrich Hegel

**Georg Wilhelm Friedrich Hegel** (* 27 agosto 1770 en Stuttgart, Deutxland; † 14 novembre 1831 en Berlin, Deutxland) ia es un filosofiste importante e un person sentral de la idealisme deutx.

La sistem de Hegel es un de la plu complicadas de la istoria de filosofia. La obra "Fenomenolojia de la mente" es un de la plu importante de la filosofia.

La filosofia de Hegel inclui la metodo de la dialetica. Lo ia ave influe grande a la developa de la marxisme, cual usa un varia materialiste de dialetica.

La cualia xef de la sistem de la Hegel ia es la pensa dialetal. La prinsipe fundal ia es la frase "La tota es la vera". Esta veria intera reali tra verias partal contradisente, cual crea tra sintese un veria de un nivel plu alta, cual es ance un parte de un contradise nova. La contradise fundal es entre idea e natur, cual sintese a la conseta de la mente. La mente deveni consensa de sua idea propre tra formi la natur (tra labora) e se mesma (tra politica, arte, relijio, e filosofia). Razona, veria, e consensia ia reali se en un prosede istorial.
Gepido

La **gepidos** ia es un tribu antica germanica este. Los ia es prosima relatada a, o un sudivide de, la gotos. Los ia es prima rejistrada en la istoriografia de la sentenio 6 como aliadas de la gotos en la invade de Dacia sirca 260. En la sentenio 4, los ia es asorbeda par la Impero Hun. Su la gida de Ardarico, la gepidos ia uni a otra tribus germanica e ia vinse la hunes en la batalia de Neda en 454. A pos, los ia fundi un rena conoseda como Gepidia, sentrida en Sirmium, cual ia es vinseda par la langobardas pos un sentenio.
George Bernard Shaw

**George Bernard Shaw** 
ia nase en 1856 en Dublin, Er, e ia mori en 1950. El ia es un autor e filosofiste eres. En 1925, el ia gania la premio Nobel per leteratur.

Sua obras ia es partal usada per crea teatrales de musica, cual el no gusta! Cuando Oscar Strauss e Leopold Jacobson ia produi *La soldato corajosa* (en deutx: *Der tapfere Soldat*), fundida sur *Armas e la om* (*Arms and the man*) de Shaw, el ia refusa sua permete per la opereta. El ia aseta final, ma sola si la opereta ta ave la sutitulo "parodia nonpermeteda de *Armas e la om* par Sr Bernard Shaw". Pos mori, sua drama *Pygmalion* ia formi la funda de la teatral musical *[[My Fair Lady]]*, con un fini intera nova, cual el ia refusa en sua comenta a *Pygmalion*!

Shaw no ia gusta la ortografia complicada de la lingua engles e ia lega un parte de sua ricia a un funda nomida Alfabeta de Shaw (Shavian Alphabet ) cual intende repara la scrive engles.

* Plays Unpleasant (Teatrales nonplasente, 1898):
** Widowers' Houses (Casas de viduas, 1892)
** The Philanderer (Amor de plase, 1898)
** Mrs Warren's Profession (1898)
* Plays Pleasant (Teatrales plasente, 1898):
** The Man of Destiny (La om de fortuna, 1897)
** Arms and the Man (1898)
** Candida (1898)
** You Never Can Tell (1898)
* Three Plays for Puritans (1901):
** The Devil's Disciple (1897)
** Captain Brassbound's Conversion (1900)
** Caesar and Cleopatra (1901)
* Man and Superman (1902-03)
* John Bull's Other Island (1904)
* Major Barbara (1905)
* The Doctor's Dilemma (1906)
* Getting Married (1908)
* Dark Lady of the Sonnets (1910)
* Fanny's First Play (1911)
* Androcles and the Lion (1913)
* Pygmalion (1912-13)
* Heartbreak House (1919)
* Back to Methuselah (1921):
** In the Beginning
** The Gospel of the Brothers Barnabas
** The Thing Happens
** Tragedy of an Elderly Gentleman
** As Far as Thought Can Reach
* Saint Joan (1923)
* The Apple Cart (1929)
* On the Rocks (1933)
* Geneva
* Misalliance
* The Six of Calais
* The Glimpse of Reality
* How He Lied to Her Husband
* In Good King Charles' Golden Days
* Shakes versus Shav

## Pensas

* Commonsense about the War
* The Intelligent Woman's Guide to Socialism and Capitalism
* The Black Girl in Search of God
* Everybody's Political What's What? 1944 Constable

## Shaw sirca la lingua internasional

* Bernard Shaw on the question of an international language, in correspondence with Reto Rossetti (1949-1950)
George Walker Bush

**George Walker Bush** (6 julio 1946) ia es la presidente cuatrodes-tre de la Statos Unida de America.

El ia es la fio de George W.H. Bush.

El ia es la governor de Texas de 1995 asta 2000.

El ia es presidente a 2 veses. En 2000 el ia vinse apena Al Gore, con grasias a la "hanging chads" de Florida. En 2004 el ia vinse John Kerry.

En 2001 el ia inisia la Gera de Teror, cual ia consuma spendes jigante.

El es la padre de fias jemelo.

## Lia esterna
* Buxisme
Gera jonguo-nion un

La **Gera jonguo-nion un** es la gera entre la dinastia Qing e la Impero nion, xef per la controla de Corea. Pos plu ca ses menses de vinses par la armada imperal e la perde de la porto jonguo Weihai, Jonguo ia demanda per pas en febrero 1895.
Gera de Troia

La **Gera de Troia** ia es un disputa gerosa en cual un alia de armadas acean ia combate contra la site de Troia, locada en Asia sude-ueste, e sua aliadas. Seguente Homero, lo ia es un mision de puni acean, e la causa de la gera ia es la fura de Helena de Sparta par la prinse Paris de Troia.

Esta gera ia es un de la ases sentral de la epicas clasica e ia es narada en un sicle de poesias epica de cual sola la Iliada e la Odisea survive asta oji, ambos par Homero. La Iliada descrive un episodio de esta gera e la Odisea nara la viaja de reveni de Odiseo, un de la xefes acean. Otra partes de la istoria e varias diferente ia es plu tarda narada par poesistes elinica e roman.

## Vide ance
* Iliada
Geras de Napoleon

La **Geras de Napoleon** ia es un serie de disputas entre la Impero Franses e sua aliadas, gidada par Napoleon 1, contra la ordina flutuante de potias european unida en alias diversa, finansiada e usual gidada par Britan. La geras es frecuente categorida en sinco disputas.

Napoleon, pos deveni la Consul Prima de Frans en 1799, ia erita un republica tumultosa; el ia crea un stato con finansias stable, un burocratia forte e un armada bon instruida. En 1805, Osteraic e Rusia ia declara un gera contra Frans. En responde, Napoleon ia vinse la armada aliada rusce-osteraic en desembre 1805 en Austerlitz, cual on regarda como sua vinse la plu grande. En la mar, la briteses ia vinse la marina franses-espaniol en otobre 1805, securinte la controla brites de la mares e evitante un invade de Britan. La consernas prusen de un potia franses aumentante ia gida a la declara de gera en otobre 1806. Napoleon ia vinse la prusenes e, a pos, ia vinse Rusia en junio 1807, traente un pas noncuieta a la continente. La pas ia fali, e a du anios a pos, la gera ia comensa en 1809, e esta alia ia es rapida vinseda.

Esperante isoli economial Britan, Napoleon ia invade la penisola iberian, declarante sua frate como re de Espania en 1808. La espanioles e portugeses ia revolta con suporta brites, e, pos ses anios de lutas, ia espulsa la franseses de la penisola en 1814. A la mesma tempo, Rusia, no volente tolera la resultas de un comersia reduida, ia viole la sistem continental, fante ce Napoleon ia lansa un invade masosa de Rusia en 1812. La campania resultante ia fini con la disolve e retira de la *Grande Armée*. Corajida par la defeta, Prusen, Osteraic e Rusia ia comensa un campania nova contra Frans, vinsente Napoleon en modo desidente en Leipzig en otobre 1813, pos alga engranas nonconcluinte. Alora la aliadas ia invade Frans, caturante Paris a fini de marto 1814 e forsante Napoleon a renunsia en april temprana. Lo ia es escluida a la isola Elba, e la borbones ia es reinstituida a la potia. An tal, Napoleon ia fuji en febrero 1815 e ia regania la controla de Frans. La aliadas ia responde con la Alia Sete, vinsente Napoleon en modo defininte en la batalia de Waterloo en junio 1815 e escluinte el a San Helena.

La Congresa de Wien ia redesinia la fronteras de Europa, e ia trae un pas durante a la continente. La geras ia ave resultas profonda en la istoria global: lo ia coraji la estende de nasionalisme e libralisme, e ia vide la asende de la Impero Brites como la potia xef de la mundo; lo ia vide ance la promoves de nondepende en America Latina e la colasa de la Impero Espaniol, la reorganiza fundal de Deutxland e Italia en statos plu grande, e la institui de metodos nova de gera.
Geras de relijio (Frans)

La **geras de relijio** es un serie de oto disputas cual ia ruina la rena de Frans en la dui du de la sentenio 16. Lo ia oposa catolicas e protestantes, ance nomida ugonotes.

La masacra ia comensa en la note de 23–24 agosto 1572, a du dias pos la asasina atentada de la amiral Gaspard de Coligny, la gidor militar e political de la ugonotes. La re ia ordina la mata de un colie de gidores ugonote, incluinte Coligny, e la masacra ia estende tra Paris. Tra alga semanas, la masacra ia estende a otra sentros urban e la campania. La estima moderna de la cuantia de mores en Frans varia vasta de 5000 a 30 000.

La masacra ia marca un punto de cambia en la geras de relijio en Frans. La promove political ugonote ia es debilida par la perde de multe de sua gidores aristocrata, e multe reconvertidas ci ia resta ia deveni plu estrema. An si lo ia es serta no unica, lo "ia es la plu mal de la masacras relijial de la sentenio". Tra Europa, lo ia "impresa en la mentes protestante la convinse permanente ce catolicisme es un relijio sanguosa".

## Referes
Geras interna norsce

La **geras interna norsce** ia es un periodo en la istoria de Noria entre 1130 e 1240 cuando un serie de geras interna ia aveni entre res oposante e reclamores de la trono. La causas de la geras es un de la temas la plu debateda en la istoria medieval norsce. La ojeto de la partitos combatente ia es sempre pone sua om a la trono, comensante con la mori de Re Sigurd la Crusador en 1130.
Gestapo

La **Gestapo** (un corti de *Geheime Staatspolizei* o "polisia secreta de stato") ia es la polisia secreta ofisial de Deutxland Nazi, e en Europa ocupada par Deutxland.
Geras punica

La **Geras punica** ia es un serie de tre geras cual ia aveni en Roma e Cartago de 264 aec asta 146 aec. Los ia es la geras la plu grande cual ia aveni a acel tempo. La parola *punica* veni de la parola latina *Punicus* (o *Poenicus*), cual sinifia "pertinente a Cartago antica", referente a la asendentes de la popla de Cartago.

La causa xef de la geras punica ia es la disputa per la interesas de la Republica Roman e la Impero de Cartago.
Gine

**Gine** es un pais en Africa.

La area es sirca 245,857 cilometres cuadrida.

La cuantia de abitores, en la anio 2007, ia es sirca 9 947 814 persones.

La site capital es Conakry.

La lingua major es franses (ofisial).

## Galerie

Fix:Guinea_sat.png|atlas Guinea
Fix:Dame_de_Mali_Guinée.jpg|Dame de Mali
Fix:Chute_de_Tabouna_à_Kindia_01.jpg|Chute de Tabouna à Kindia
Fix:Chute_de_Saala_vue_à_360°_Labé.jpg|Chute de Saala Labé
Fix:Chimpanzé_de_Bossou_33.jpg|Chimpanzé de Bossou
Fix:Plage_de_Roume.jpg|Plage sur les Ile de Loos
Gerhart Hauptmann

**Gerhart Hauptmann** (1862–1946) ia es un dramiste deutx. El ia es un defendor ostinante de naturalisme en teatro, e sua obras ia es multe presentada. *La tesores* (deutx: *Die Weber*), sua teatral la plu bela, es un descrive de la revolta de la tesores silesian en 1844. Sua otra teatrales inclui *Ante lus prima* (*Vor Sonnenaufgang*, 1889) sur la vive dur de la laborores silesian, la comedia *La jaca de castor* (*Der Biberpelz*), e un trajicomedia sur criminales de Berlin, *La ratas* (*Die Ratten*). El ia gania la premio Nobel de leteratur en 1912.

Hauptmann ia nase en Obersalzbrunn, e ia studia arte en Breslau. Pos un periodo a la Universia de Jena, e pos viaja en Europa, el ia deveni un scultor en Roma. *La campana afondada* (*Die versunkene Glocke*, 1896) es un teatral fablin de introspeta, ma *La viaja de Hanne peti a sielo* depinta la vides febrosa de un enfante morinte.

Sua dramas sosial realiste inclui *Fuhrmann Henschel* (1898). *Heinrich la povre* (*Der arme Heinrich*, 1902) es un drama istorial, fundida sur un poesia medieval par Hartmann von Aue. Pos la ariva de la rena nazi, Hauptmann ia es senesente e no multe preocupada par consernas political e sosial. El ia scrive ance alga pesos surealiste como *La mervelia de mar* (*Das Meerwunder*, 1934) e *La sonia grande* (*Der große Traum*, 1942).
Ginco

La **gincos** es un jenero de plantas nonflorinte multe strana. Sola un spesie survive – *Ginkgo biloba* – e on regarda lo como un fosil vivente. La gincos antica ia apare en la eda permian, sirca 270 milion anios en la pasada. Sua relatadas la plu prosima es la sicades, cual ave la mesma spermas movente como la *Gingko biloba* de oji.

La *Gingko biloba* es orijinal de Xina, do on nomi lo *yín xìng* (銀杏). Lo ave no relatadas prosima vivente. La arbor ia es cultivada tra la mundo en la edas antica, e lo ave usas diversa como un comeda e en medica tradisional.
Culier

Un **culier** es un util composada de un bol peti, tipal ronda o oval, con manico longa. Lo es usada per come, misca e servi comedas. Un culier es ance un util simil ma plu grande, usada per prende cosas polvin o semisolida de un contenador. Oji, culieres es fada de metal (notable de arjento), lenio, porselana o plastica.

## Etimolojia
La parola culier en lingua franca nova es simil a *colher* en portuges, *cuillère*/*cuiller* en franses e *cullera* en catalan. En otra linguas relatada esta util ave la nom *cucchiaio* (italian) e  *cuchara* (espaniol).

## Istoria
La culieres ia es usada en la Paleolitica per come. En esta tempo, la persones ia probable usa concas o pesos peti de lenio como culieres. La parolas per esta util en elinica e latina veni de la parola "coclea" cual es un conca spiral de caracol.

## Tipos
On ave multe tipos de culieres. On ave culieres de table, de te, de deser, de sopa e otras. On ave ance culieres per colie e valua multe mone.
Cultiva

:*Esta es la article supra cultiva. La [[:Category:Cultiva|categoria Cultiva]] conteni plu articles sur cultiva.*

**Cultiva** es la prosede de produi comedas e otra produidas relatada, per interesa economial, par cultiva plantas diversa e doma alga bestias.

A nivel global, la majoria de la popla ativa dedica se a la cultiva, ma esta ativia representa sola 4% de la produi interna bruta de la mundo.

La reloca de recolies ia es developada en Europa en sentenio 18. La cultiva estendeda de nabo e otra plantas de radis ia fasili la nuri de boves tra la inverno. En pasada on ia debe mata la boves e ia preserva la carne par sali.   

La introdui de patatas e nabo en la sentenio 17 ia marca un avansa notable. Alora Jethro Tull ia mostra la vantaje de la cultiva completa de tera e la cultiva de semes en linias regulal (perfora) en contrasta a jeta los tra la tera par manos plen. Esta ia permete ce la cavalos pasea sur linias de tera per secute e limpi lo. A pos on ia usa la sistem de *tre campos* par Norfolk o torse de cuatro cursos. Robert Bakewell ia abri la via de eleva oveas e bestias cornida par la bon metodo de eleva interna.

La macini de cultiva ia progresa grande en Europa e la SUA. La recolie ia es de cualia alta par usa de fertilinte artifis cual ia sustitui per la escrete de bestias. La boni de trigo par *crusa* ia es comensada a la fini de sentenio 18. Tota spesies de recolies ia es bonida  a modo simil.
 
On ia developa macinas recoliente e otra aparatos intendeda per la recolie e trata ajuntal de plantas. On ia fa avansas en descovre e cura de maladias plantal, spesial par parasitos. Manteni de sania de bestas e trata de sua maladia ia aveni a grados alta.

Pos la Gera Mundal Du, on ia ave un crese grande en la usa de cimicales de cultiva: matantes malerbal, insetisides, fungisides e fertilintes. En la desenio de 1960, on ia developa spesies de dona abundosa, spesial en la revolui verde de la Mundo Tre. Pos 1980, on ia aplica ibridi par metodos de injenia jenetical e controla de pestes par usa de cimicales e feromones. An tal, on ia ave un reata oposante alga formas de cultiva intensa par causa de la contamina e la destrui de abitadas. Un resulta de esta ia es un crese de  metodos alternante, incluinte cultiva natural.

De pos 1970,  on ia ave un propensa de evita la usa grande de jetas cimical e fertilintes. Esta metodos natural es desirable car nitrates de fertilintes ia es filtrinte en la acua de tera, e insetisides es trovada en consentras mortal a la pinta de la cadena de comeda. Alga matantes de malerba es culpada per malformis de nase. Ormones, cual on ia dona a bestias per promove la crese rapida, ave efetos danante a umanas. Metodos de cultiva intensa ia contribui a la erode de tera e contamina de acua.
Estra en paises rica de petrolio e minerales, cultiva es la industria xef de la mundo developante. La esporta de produidas fundal como xocolada, peles cru, olio vejetal, fibres, te e cafe furni la fonte grande de revenu.
Cultur arabi

La **cultur arabi** es la cultur de la arabis, de la Mar Atlantica a la este de la Mar arabi en la este, e de la Mar Mediteraneo. Lingua, leteratur, cosini, arte, cosini, arte, arciteta, musica, spiritalia, filosofia, misticisme, etc es partes de la erita cultural de la arabis.

## Leteratur
La leteratur arabi es la colie de scrivedas produida par parlores de arabi. Lo inclui no sola obras scriveda en la alfabeta arabi ma ance en otra linguas como la leteratur farsi o urdu. La parola arabi per leteratur es "adab", cual deriva de un parola cual sinifia "invita algun a un come" e implica cortesia e cultur. La leteratur arabi ia emerji en la sentenio 6, con ce sola fratos de lingua scriveda apare ante alora. La Curan, de la sentenio 7, ia ave la influe la plu grande e longa en la cultur arabi.

## Musica
La musica arabi es la musica de la popla arabi, spesial lo sentrida sirca la Penisola Arabi. La mundo de la musica arabi ia es dominada par Qahira, un sentro cultural, an si la inova musical e stilos rejional abunda de Tunis a Arabi Saudi. Berut en anios resente ia deveni un sentro importante de musica arabi. La musica clasica arabi es multe popular, spesial de un cuantia peti de stelas conoseda tra la mundo arabi.

## Sosia
Fida sosial es de importa grande en la cultur arabi. La familia es un de la aspetas la plu importante de la sosia arabi. An si individuia e obliga es enseniada par jenitores a sua enfantes, la fida familial es plu importante. Diferente a individuia estrema, la sosia arabi asentua la importa de la grupo. La cultur arabi ensenia ce la nesesa de la grupo es plu importante ca la nesesa de un person.

## Cosini
Orijinal, la arabis de la Penisola Arabi ia depende de un dieta de datilos, trigo, orzo, ris e carne, con poca varia e un asentua grande a produis de iogurte como *leben* (لبن) (iogurte con gras de bur). La cosini arabi de oji es la resulta de un combina de cosinis diversa, estendente a tota la mundo arabi e ajuntante la cosinis lubnani e misre, entre otras.
Curan

La **Curan** (Arabi القرآن *al-qurʼān*, leteral "la resita"; ance nomida *Al-Qurʼān al-Karīm*; otra trascrives en otra linguas inclui **Quran**, **Koran**, e min comun **Alcoran**) es la libro santa prima per muslimes, sur cual on crede ce lo conteni la Parolas de Alah, la nom per dio en arabi. En Islam lo es la parolas de Dio mostrada a Muhammed, la profeta ultima de umanas, tra un periodo de 23 anios tra la anjel Jibril (Gabriel).

## Lia esterna
* Traduis de la Curan a lingua franca nova
Curasau

**Curasau** (en nederlandes: *Curaçao*, pronunsiada [kyːraːˈsʌu̯]; en papiamentu: *Kòrsou*) es un pais isolal de la Antiles Minor en la sude de la Mar Caribe e la rejion de la Caribe Nederlandes, sirca 65 cilometres norde de la costa de Venezuela. Lo es un pais composante (en nederlandes: *land*) de la Rena de Nederland. 

Lo ia es nomida la Colonia de Curasau e Dependes entre 1815 e 1954, e la Pais de Curasau (en nederlandes: *Land Curaçao*; en papiamentu: *Pais Kòrsou*); lo inclui la isola xef de Curasau e la isola nonabitada de Klein Curasau ("Curasau Peti"). Lo ave sirca 150 000 abitores en un area de 444 cilometres cuadrida. La capital es Willemstad, con 140 000 abitores.

Lo es un de la isolas ABC – Aruba, Bonaire e Curasau – cual parla papiamento.

Ante la Antiles Nederlandes ia sesa esiste a 10 otobre 2010, Curasau ia es dirijeda como la "Teritorio Isolal de Curasau (en nederlandes: *Eilandgebied Curaçao*, en papiamentu: *Teritorio Insular di Kòrsou*), un de la sinco teritorios isolal de la Antiles Nederlandes pasada. Curasau es aora un pais autonom en la Rena de Nederland (Koninkrijk der Nederlanden).

La xef de stato es Re Willem-Alexander de Orange. La Parlamento es la Staten de Curaçao con du cambras.

## Etimolojia

En la sentenio 16 e 17 la marores de viajas longa ia prende scorbuto par la manca de vitamina C. Seguente alga rejistras, la marores portuges ci ia es malada ia es lasada en la isola oji conoseda como *Curaçao*. Cuando la barcon ia revade, los ia es recovreda, sanida probable de scorbuto pos los come fruta con vitamina C. Pos esta, la portuges ia refere a la isola como *Ilha da Curação* ("Isola de Remedia"). Un otra esplica es ce lo es derivada de la parola portuges per cor (*coração*), cual ia refere a la isola como un sentro de comersia. La letera O nonasentuada en portuges european es pronunsiada comun como [u], donce la parola portuges per cor, *coração*, es pronunsiada como [kurɐsãw]. Mercatores espaniol ia adota la nom como *Curação*, cual la nederlandes ia segue.

Un otra esplica es ce *Curaçao* ia es la nom ce la popla nativa ia usa per refere a se. Reportas temprana espaniol suporta esta teoria, car lo refere a la popla nativa como *Indios Curaçaos* ("indianes remedia").

De pos 1525, la isola ia apare en mapas espaniol como *Curaçote*, *Curasaote*, e *Curasaore*. Ante fini de la sentenio 17, lo ia apare en la plu de mapas portuges como *Curaçao* o *Curazao*. En un mapa cual Hieronymus Cock ia crea en 1562 en Antwerp, la isola ia es nomida *Qúracao*.
Curdi (lingua)

**Curdi** (*Kurdî* o کوردی) es la lingua de la popla curdi. Parlada par sirca 40 milion persones, lo es trovada en partes de Iran, Irac, Suria e Turcia. Lo es un parte de la grupo norde-ueste de la linguas iranian, cual es un parte de la familia de linguas indo-iranian, e ultima de la linguas indo-european.

Oji, curdi es un lingua ofisial en Irac. Lo es tota proibida en Suria, e en Turcia lo es limitada en scolas, radio e televisa. Asta 2001, ance canta en curdi ia es proibida.

## Vide ance
* Curdistan
Curdistan

**Curdistan** (curdi: كوردستان, leteral "pais de la curdis") es un area en Asia sude-ueste cual es abitada xef par la curdis. Lo inclui partes de Turcia este, Irac norde, Iran norde-ueste, Suria norde, e partes peti de Azerbaidjan e Armenia. Curdistan inclui la Zagros e la parte este de la Tauros. De punto de vista political, sola Curdistan en Irac (capital: Circuc) es ofisial reconoseda par la comunia internasional. En Iran, curdis es ofisial reconoseda como un minoria, e un provinse nomida Curdistan esiste ala.

La Curdistan iraci ia gania autonomia en 1970 par un acorda con la governa iraci, e sua state ia es reconfirmada como un autonomia con la republica federal iraci en 2005. Lo esiste un provinse con la nom de Curdistan en Iran, cual no es autogovernada. La curdis ci luta en la gera interna suri ia pote controla grandes partes de la norde la pais como forsas governal,  fidosa a Bashar al-Assad. A pos de la gera en Suria, los ia demanda autonomia en un Suria federal.

## Jeografia
### Montes
La montes es un cualis simbolin e jeografial importante de la vive curdi, como es atestada par la diseda "la curdis no ave otra amis ce la montes". La montes es videda como santa par la curdis. En la rejion es incluinte la Monte Iudi e Ararat (ambos importante en la folclor curdi), Zagros, Qandil, Shingal, Abdulaziz, la Montes Curdi, Jabal al-Akrad, Shano, Gabar, Hamrin e Nisir.

## Popla
La curdis es un popla de orijina indoeuropean. Los parla un lingua de orijina irani conoseda como curdi, e ensirca la majoria de la popla de la rejion. La plu parte de la abitores es muslim ma ance esiste otra relijios como eziditis, cristianes e, en la pasada, multe iudis, ci ia migra a Israel.
D. Carleton Gajdusek

**Daniel Carleton Gajdusek** (1923–2008) ia es un virolojiste american ci ia es un abrivia en reconose viruses lenta cual produi sintomes pos multe anios e causa la dejenera de nervos. La comprende de ativia de esta viruses ia aida en developa remedias per maladias de dejenera nerval como la maladia de Alzheimer.

Gajdusek ia nase en Yonkers, New York. El ia reseta un diploma de M.D. de Universia de Harvard en 1946. En 1958 el ia junta se a la Fundas de Sania Nasional (NIH) en Bethesda, Maryland.

En la desenio 1950 Gajdusek ia mostra ce un maladia progresante e matante de dejenera nerval entre la nativas de Guinea Nova es causada par un virus lenta infetante los ci contata la malada. A la mesma tempo, viruses lenta no ia es conoseda en umanas.

Gajdusek ance ia demostra ce la maladia de Creutzfeldt-Jakob, un otra malordina de dejenera nerval, es simil causada par un virus lenta. Per sua labora con viruses lenta, Gajdusek ia gania la premio Nobel en 1976 en fisiolojia o medica, cual el ia comparti con la virolojiste american Baruch Samuel Blumberg.
Daejeon

Daejeon (대전, 大田) es la site sinco de la plu grandes en Corea Sude. Lo es situada en la provinse de Chungcheongnam-do, a 167,3 cilometres de Seoul e en la sentro de la pais. Pos la crea de la KTX (tren de alta rapidia) en 2004, Daejeon ia deveni plu prosima a la capital, e on pote aora vade de Seoul a Daejeon en min ca 50 minutos.

La cuantia de abitores de Daejeon ia es 1 438 778 a la fini de 2003.

Daejeon es la sentro de KARI, la Instituida de Rexerca Airospasial de Corea (한국항공우주연구원, Korean Aerospace Research Institute).

Otra statisticas:
*Area: 539,83 km²
*Distantia a Busan: 294 km
*Distantia a Gwangju: 169 km

## Istoria
La nom vea de la site es *Hanbat* (한밭), un terma corean cual sinifia "campo grande". La nom Daejeon ave la mesma sinifia, *dae* (大, grande) e *jeon* (田, campo). 

## Transporta
Daejeon ia inisia sua metro en marto 2006, con 13 stasiones en la linia prima, ma con multe otra linias (sirca sinco) projetada.

## Clima

## Divides sital
Daejeon es divideda en partes ("Gu").


**Nom****[[Hangul]]****[[Hanja]]**
Daedeok-gu대덕구大德區
Dong-gu동구東區
Jung-gu중구中區
Seo-gu서구西區
Yuseong-gu유성구儒城區


## Lias esterna
*Governa de Daejeon
*Galbijim wiki paje supra Daejeon
Damas

**Damas** es un jua stratejial sur un table de cuadros, entre du juores ci alterna en move un calculo (peso) en dirije diagonal. Cada juor ave calculos de un color, blanca o negra, e con estas el atenta prende los de sua competor par salta supra los. La calculos supra cual on salta es sutraeda de la table.

Si un juor *pote* prende calculos, el debe. Donce, un competor intelijente pote furni un calculo prendable per crea un situa en cual sua competor, pos prende la calculo, va perde plu calculos cual el ia prende.

Si un calculo ateni la cuadros la plu distante, lo deveni un dama. La dama pote move como la bispo en xace: tra multe cuadros diagonal si on desira. Lo pote prende ance otra calculos en esta modo.

La table orijinal de damas (nomida *draughts* en engles) ave dimensiones de 10×10 cuadros, ma la varia engles (*English draughts* o *American checkers*) ave dimensiones de 8×8 cuadretas. En damas engles, la dama move como un calculo comun, ma pote move e prende a retro ance.

Multe otra varias de damas esiste, relatada con nasiones diversa.
Danmarc

**Danmarc** es un pais en Europa. La area es sirca 43 094 cilometres cuadrida e la cuantia de abitores, en la anio 2006, ia es sirca 5 450 661 persones.

La site capital es Kobenhavn. La pais ave sola un frontera, con Deutxland. Lo ave ance un ponte con Sveria supra la streta Skaggerak.

La lingua major es dansce.

La scrivor la plu famosa es Hans Christian Andersen con sua istorias per enfantes.

Le re es Frederik X.

De 2011 la xef de governa es Fru (seniora) Helle Thorning-Schmidt (Democrates sosial) como xef de un governa de uni de sinistra.

La rena unida de Danmarc ia apare en la sentenio 10 como un nasion cual ia luta per gania controla de la Mar Baltica. Danmarc, Sveria e Noria ia es governada en junta su la Uni de Calmar, stablida en 1814. La mali de la Rena de Noria par causa de la peste negra ia permete ce Danmarc erita un impero colonial de esta uni – de la cual la Isola Faroe e Gronland es la resta.

## Demografia
La popla de Danmarc es 5 707 251 (janero 2016, definida per *Danmarks Statistik*). La pais ave un nivel basa de revenu nonegal e un sistem de aida medical e de instrui multe bon.

Danmarc es un nasion omojen. Oji la migra a Danmarc es composada de xercores de refuja e personas ci ariva como dependentes de familia. En ajunta, Danmarc aseta en cada anio sitadanes diversa de Europa ueste per studia o labora.

### Linguas
Dansce es par fato la lingua nasional de Danmarc. Faroisce e gronlandes es linguas ofisial de Faroiar e Gronland. Deutx es un lingua minor reconoseda en la area cual ia es parte de la Impero Deutx ante la Trata de Versailles. Dansce e faroisce parteni a la ramo norde de la linguas germanica (familia indoeuropean), relatada a islansce, norsce e svensce cual permete ce la parlores de esta linguas comprende lunlotra. Gronlandes es en la familia inuit-aleut.

### Relijio
En janero 2015, 77,8% de la popla ia es membros de la Eglesa de Danmarc (*Den Danske Folkekirke*), la eglesa ofisial, cual es de tradision luteran. An si la cuantia de membros es alta, sola 3% vade a misa de soldis.
Dansa

: *Per plu, vide [[:Category:Dansa|categoria dansa]]*

**Dansa** (de la parola franses vea *dancier*) es moves ritmosa de persones, como un forma de espresa o presentada en un situa sosial, spirital o divertinte.

Dansas
*baleto
*brecdansa
*clace (dansa de tape)
*dansa de salon
*dansa en cuadro
*dansa en linia
*dansa en sirculo
*dansa eres
*dansa moderna
*dansa scotes
*disco
*flamenco
*fostrot
*hiphop
*jaz-dansa
*mazurca
*merenge
*minueto
*paso duple
*paso rapida
*polca
*polonesa
*rumba
*salsa
*samba
*suing
*tango
*txa-txa-txa
*valsa

Dansores famosa
*Anna Pavlova
*Vaslav Nijinsky
*George Balanchine

Presentas famosa de dansa
*La Crasenoze
*Don Quixote (baleto)
*Lago de Sinies
*La Bela Dorminte
*Giselle
Dansce (lingua)

**Dansce** es un lingua germanica norde, un sugrupo de la ramo germanica de la linguas indo-european. Como svensce, lo desende de la grupo de dialetos nomida nordica este. norsce, islansce e faroisce parteni a la grupo nordica ueste. Dansce es parlada par sirca 6 milion persones, xef en Danmarc.

En ajunta a otra linguas germanica norde, dansce desende de la nordica antica, la lingua comun de la poplas germanica ci ia abita en Scandinavia en la Era Vicing.

Un esemplo:



 Vor Fader, du som er i Himlene!
 Helliget vorde dit navn;
 komme dit rige;
 ske din vilje
 på jorden, som den sker i Himmelen;
 giv os i dag vort daglige brød;
 og forlad os vor skyld,
 som også vi forlader vore skyldnere;
 og led os ikke ind i fristelse;
 men fri os fra det onde;
 thi dit er Riget og magten og æren i evighed!
 Amen.
Dante Alighieri

**Dante Alighieri** (1265–1321) ia es un poesiste italian e un de la figures suprema de leteratur mundal, amirada per sua vide spirital e per sua realis pensal.

## Vive temprana
Dante ia nase en Firenze. La aveni la plu importante de sua jovenia, como el mesma raconta, ia es sua encontra en 1274 con Beatrice, la fem ci el ia ama, e ci el ia loda tro en sua operas plu tarda. On sabe poca de la instrui de Dante, an si sua obras revela un conose cual conteni cuasi tota informas de sua eda.

## ''La vive nova''
La prima de sua obras de leteratur importante, *La vive nova* (italian: *La vita nuova*), ia nase no longa pos la mori de Beatrice. Combinante la poesia e la prosa, lo reconta la curso de ama de Dante per Beatrice e sua deside ultima de scrive un obra cual merita es un monumento gloriosa per sua mielin.

## Vive political
Ativa en la vive turbosa de politica, Dante ia es elejeda como un de la ses *mestrones* de Firenze, un posto cual el ia ocupa per sola du menses. Ma la compete political de partitos ia resulta ce on ia esclui Dante de Firenze en 1302 per du anios, con un multa grande. Car el ia fali paia la multa, on ia condena el a mori si el reveni a cualce tempo a Firenze. Dante ia spende sua esclui partal en Verona e partal en otra sites de Italia norde.

## Anios ultima
En 1316 la site de Firenze ia invita Dante per reveni, ma el ta es tratada como un criminal pardonada. Dante ia refusa la invita, insistente ce, a sua reveni, on ta ofre a el onora e dinia plen. El ia continua vive escluida, spendente sua anios ultima en Ravenna.

## ''La comedia divin''
La obra mestral epica de Dante, *[[La comedia divin]]* (italian: *La divina commedia*), ia es probable comensada pronto ante sua mori. La obra es un nara metaforal en poesia sur la viaja imajinal de la poesiste tra Enferno, Purgatorio e Paradiso. En cada de esta tre renas, la poesiste encontra carateres mital, istorial e contempora: cadun de los simboli un fali o un virtua relijial o political.

Dante es gidada tra Enferno e Purgatorio par la poesiste roman Vergilio, ci es la simbol de razona en la pensa de Dante. Beatrice, la fem ci Dante ia ama, e ci el ia regarda como un mostra e strumento de la vole divin, gida el tra Paradiso.

Dante ia intende la poesia per sua contemporas, e ia scrive lo en italian, no latina.

## Influe e inspira
En la sentenios pos la inventa de primi, on ia publici sirca 400 copias italian de *La comedia divin*. Copias ia apare con desinias par mestres italian Sandro Botticelli e Michelangelo Buonarroti, la artiste engles William Blake e la desinior franses Gustave Doré. On ia tradui lo a plu ca 25 linguas. Dante ia dona inspira a la obras de poesistes moderna tra la mundo, como Ezra Pound, T. S. Eliot, Gabriele D'Annunzio e Paul Claudel.
Dari

**Dari** es un forma de la lingua farsi cual es parlada en Afganistan par 50% de la popla.

Lo es scriveda en la forma farsi de la scrive arabi.

Lo es un lingua indoeuropean.
Dennis Kucinich

**Dennis John Kucinich** ("denes djan cusinitx"), naseda a 8 otobre 1946, es un politiciste esuan de la partito democrata. Un membro de la Salon basa entre 1997 e 2013, el ia es ance un aspiror per la nomina democrata per presidente de la SUA en 2004 e 2008.

En la Salon basa, Kucinich ia representa distrito 10 de Ohio. Sua distrito ia inclui la plu de Cleveland ueste, con ance suburbes como Parma e Cuyoga Heights. El ia es la presidente de la Sucomite de Politica Interna, un sucomite de la comite per Supravide e Reforma de la Governa. El es ance un membro de la Comite de Instrui e Labora.

De 1977 a 1979, Kucinich ia es la maior 53 de Cleveland, Ohio. La periodo ia es turbosa, e el ia survive un eleje de refusa e ia susede en un batalia contra la vende de un servi publica de eletrica, ante deveni vinseda par George Voinovich en sua atenta a reeleje.
 
## Vive personal
Kucinich ia nase en Cleveland, Ohio, a 8 otobre 1946, la plu vea de sete enfantes de Frank e Virginia Kucinich. Sua padre ia es un camionor de asendentes corvatsce. Sua madre ia es un fem de casa, eres-american. Sua familia ia move sua casa a 21 veses, e la familia ia abita a veses en sua auto.

El ia vade a la Universia Case Western Reserve e ia gania sua diplomas laural e mestral en "parla e comunica". El ia es divorsada a du veses, e ave un fia. El ia sposi sua sposa tre,  un brites nomida Elizabeth Harper, a 21 agosto 2005.

A 19 desembre 2007, sua fio la plu joven, Perry Kucinich, ia es trovada mor en sua casa. On ia ave no indica de un ata criminal.

## Reconose
En 2003, Kucinich ia reseta la Premio Gandhi de Pas, un premio anial donada par la organiza cuecer Promove un Pas Durante.

## Lias esterna
https://web.archive.org/web/20090624233053/http://kucinich.house.gov/
http://www.dennis4president.com/
Depinta

: *Per plu, vide [[:Category:Depinta|category depinta]]*

**Depinta** es la pratica de pinti—aplica pinta, pigmento, color o otra media a un surfas solida (nomida la "matris" o "suportador")―per produi arte. On aplica tipal la media con un brosa, ma on pote usa otra utiles, como coteles, sponjas e airografes. El ci produi depintas es nomida un **depintor**.

En arte, la terma "depinta" descrive ambos la ata e la resulta de la ata (la obra final es nomida "un depinta"). La suportador de depintas inclui tal surfases como mures, paper, tela, lenio, vitro, laca, seramica, folia, cupre e beton, e la depinta pote inclui otra materias multiple, como arena, arjila, paper, jeso, folia de oro e an ojetos intera.

Depinta es un forma importante de arte vidal, avente elementos como desinia, composa, jesti, nara e astratia. Depintas pote es naturin o represental (como en depinta de natur mor e vistas), fotografin, astrata, narante, simbolin (como en arte simboliste), emosiante (como en espresisme) o political en natur (como en artivisme).

Un parte de la istoria de depinta en ambos la artes este e ueste es dominada par arte relijiosa. Esemplos de esta tipo de depinta estende de obras de arte cual depinta figures mitolojial sur seramica, a senas biblial sur la sofito de la Egleseta Sistina, a senas de la vive de Buda (o otra imajes de orijina relijiosa este).

## Modas
* Cubisme

## Depintores famosa
*Leonardo da Vinci
*Michelangelo Buonarroti
* Diego Velazquez
*Rembrandt van Rijn
*Vincent van Gogh
*Pablo Picasso

## Notas
Dermatolojia

**Dermatolojia** es la ramo de medica cual conserna la pel, ungias, pelo e sua maladias. Lo es un spesiali con aspetas medical e sirurjial. Un dermatolojiste trata maladias, en sinifia plu larga, e alga problemes cosmetica de la pel, scalpo, pelo e ungias.

## Etimolojia
La parola "dermatolojia" veni de la elinica δέρματος (dermatos), jenitiva de δέρμα (derma), "pel" (cual veni de δέρω dero, "despeli") e -λογία -logia.

## Vide ance
* Problem cutanea
Des-tre Colonias

La **Des-tre Colonias** ia es la colonias brites a la costa atlantica de America Norde entre 1607 e 1733.

Los ia declara sua autonomia en la Revolui american e ia formi la Statos Unida.

La colonias ia es:
# Delaware
# Pennsylvania
# New Jersey
# Georgia
# Connecticut
# Massachusetts Bay
# Maryland
# South Carolina
# New Hampshire
# Virginia
# New York
# North Carolina
# Rhode Island e Providence

## Vide ance
* Revolui american
Deserto Namib

La **Namib** es un deserto en Africa sude-este a la costa de la Mar Atlantica. La nom Namib es de orijina nama e sinifia "loca enorme". Seguente la defini la plu larga, la deserto estende tra plu ca 2000 cilometres longo la costas atlantica de Angola, Namibia e Sudafrica. La parte la plu norde, cual estende tra 450 cilometres, es conoseda como la deserto Moçâmedes de la frontera entre Angola e Nomibia, e la parte la plu sude prosimi a la deserto Kalahari.

A este de la costa atlantica, la Namib asende gradal, ateninte un altia de 200 cilometres a la pede de la Presipe Grande. La presipita anial varia de 2 milimetres en la rejiones la plu seca asta 200 milimetres a la presipe, tal ce la Namib es la sola deserto vera en Africa sude. Pos dura un state seca o semiseca tra sirca 55–80 milion anios, la Namib es cisa la deserto la plu vea de mundo, e lo conteni alga de la rejiones la plu seca de mundo.

La jeolojia de la deserto es composada de dunas prosima a la costa, con ce plu interna on trova planos de calculos e montes de loca a loca. La dunas, de cual alga ave 300 metres de altia e 32 cilometres de longia, es numero du de la plu grandes de mundo pos los de la Deserto Badain Jaran en Xina.

Temperatures longo la costa es stable, jeneral con varia anial entre 9 e 20 °C, ma temperatures plu interna es variable: la temperatur en un dia de estate pote esede 45 °C, e notes pote es jelada. Neblas orijinante de la colide de la fria de la Corente Benguela e aira calda de la Selula Hadley crea un zona de nebla cual covre frecuente partes de la deserto. Rejiones costal pote esperia plu ca 180 dias de nebla densa en un anio. An si esta es un peril major per barcones (on ave plu ca mil ruinas longo la Costa de Sceletos), lo es un fonte esensal de umidia per viventes desertal.

La Namib es cuasi intera nonabitada par umanas estra alga viletas peti e grupos pastoral nativa. Par causa de sua anticia, la Namib conteni cisa plu spesies endemica ca cualce otra deserto de mundo. La plu de la viventes desertal es artropodos e otra animales peti cual survive con poca acua, an si animales plu grande abita la rejiones norde. Prosima a la costa, la acua fria de mar es rica con pexes e suporta poplas de otarios brun e avias costal, cual deveni la preda de la leones de la Costa de Sceletos.
Deus vult

**Deus vult** ("Dio lo vole", ance en latina demotica *Deus lo vult*, con varias como *Deus le volt*, *Dieux el volt*; *Deus id vult*, *Deus hoc vult*, etc.) es un slogan cristian asosiada con la Crusadas, plu spesifada con la Crusada de la Prinses de 1096-1099. La frase apare en la tradui de la Vulgata de la Biblia cristian.

## Crusada Un
La cria de batalia de la Crusada Un es reportada en la *Gesta Francorum*, scriveda par un autor anonim asosiada con Bohemond 1 de Antiocia, poca a pos sua campania susedosa, en 1100 o 1101. Seguente esta descrive, cuando la Crusada de la Prinses ia reuni en Amalfi en la estate tarda de 1096, la grande numero de crusadores ala reunida, armada e con la simbol de la crus en spala destra o en sua dorso, ia cria "Deus le volt, Deus le volt, Deus le volt" en un sola vos. La *Historia belli sacri*, scriveda plu tarda, ia sita la cria de batalia.

## Bibliografia
* B. Lacroix, "Deus le volt!: la théologie d'un cri", *Études de civilisation médiévale (IXe-XIIe siècles). Mélanges offerts à Edmond-René Labande*, Poitiers (1974), 461&ndash;470.
Deutx (lingua)

La **lingua deutx** es un lingua indoeuropean. Lo parteni a la familia lingual germanica, en junta con engles, nederlandes, frisce, dansce, norsce, svensce e islansce.
Deutx es parlada par sirca 100 milion persones como lingua prima, e par sirca 28 000 persones como lingua du.
Lo es parlada como lingua ofisial xef en Deutxland, Osteraic, e (con franses e italian) en Suiz.
On parla deutx ance en Lictenstain e Luxemburg, e en la areas bordal en Italia (Tirol-sude), Frans (Elsas), Beljia e Danmarc.

On ave sirca 20 000 persones en Brasil ci parla deutx como Lingua prima.

La lingua deutx ave multe dialetos, divededa en deutx basa (en norde), deutx media, e deutx alta (en sude).

## Istoria

Nos divide cuatro periodos:
* Deutx alta vea (asta sirca 1050 ec)
* Deutx alta media (asta sirca 1350 ec)
* Deutx alta nova prematur (asta sirca 1650 ec)
* Deutx alta nova (la deutx de aora).

En la eda medieval, Deutxland ia es divideda en multe statos diferente. Car no lingua unida ia esiste, on ia scrive simple per es comprendeda en la plu multe rejiones.

Martin Luther, ci ia tradui la Biblia (1522 asta 1534), ia usa tal modeles. Esta tradui ia ave influe grande a la defini de un lingua scrival unida. Ma asta 1800, un lingua deutx unida ia esiste sola como lingua scrival. En la areas local, on ia parla dialetos diversa, e la lingua scrival ia debe es aprendeda cuasi como un lingua stranjer.

Entre 1854 e 1860, la frates Grimm ia publici la disionario prima de la lingua deutx.

La disionario ofisial, cual defini la ortografia e gramatica coreta (como declarada en 1901), ia es publicida a la ves prima en 1860. Esta model ofisial de la lingua deutx ia es reformida a multe veses. La reformi ultima de la ortografia ia es proposada en 1996, e es oji (2006) jeneral usada pos multe controversas.

## Fonolojia
:

## Scrive
La scrive deutx usa la alfabeta latina con ance la leteras "ä", "ö", "ü" (*Umlaute*) e "ß" (nomida "es-tset"). Si on no dispone la leteras spesial (pe a un teclador engles), on usa la representas "ae", "oe", "ue" e "ss".

Asta la comensa de la sentenio 20 on ia usa formas spesial de leteras en primi ("Fraktur") e en scrive de mano ("Sütterlin"). Aora la plu de la persones deutx, spesial la jovenes, no pote leje esta formas de scrive.

## Leteratur
Vide leteratur deutx.

## Esemplo